
ที่ มท ๐๘16.๔/ว





 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






       เมษายน  ๒๕6๙
เรื่อง
 ขอความร่วมมือบันทึกข้อมูลในระบบฐานข้อมูลสารสนเทศการพัฒนาเด็กปฐมวัยตามมาตรฐานชาติ
 ภาคเรียนที่ 2 ประจำปีการศึกษา ๒๕๖8
เรียน
 ผู้ว่าราชการจังหวัด ทุกจังหวัด(ามบัญชีแนบท้าย)
อ้างถึง
 หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ว ๗94 ลงวันที่ 17 กุมภาพันธ์ ๒๕๖9
สิ่งที่ส่งมาด้วย
สำเนาหนังสือกระทรวงการพัฒนาสังคมและความมั่นคงของมนุษย์ 

ด่วนมาก ที่ พม ๐๓๐๕/ว 4067 ลงวันที่ 31 มีนาคม ๒๕๖๙ 
          จำนวน ๑ ฉบับ

ตามหนังสือที่อ้างถึง กระทรวงพัฒนาสังคมและความมั่นคงของมนุษย์ ร่วมกับ 10 หน่วยงานหลัก จัดทำบันทึกความร่วมมือ (MOU) เรื่อง การใช้ข้อมูลจากระบบสารสนเทศการพัฒนาเด็กปฐมวัยตามมาตรฐานชาติ 
เมื่อวันที่ 14 กันยายน 2566 มีขอบเขตความร่วมมือให้หน่วยงานต้นสังกัดสถานพัฒนาเด็กปฐมวัยนำเข้าข้อมูล
ในระบบฐานข้อมูลสารสนเทศการพัฒนาเด็กปฐมวัยตามมาตรฐานชาติให้ครบถ้วน และปรับปรุงข้อมูลให้เป็นปัจจุบัน เพื่อรายงานผลการพัฒนาเด็กปฐมวัยของประเทศไทยต่อคณะกรรมการนโยบายการพัฒนาเด็กปฐมวัยหรือคณะกรรมการอื่น ๆ ที่เกี่ยวข้องทั้งในและต่างประเทศ โดยได้แจ้งผลการประเมินตนเองตามมาตรฐานสถานพัฒนาเด็กปฐมวัยแห่งชาติ 
ปีการศึกษา 2567 และขอความร่วมมือหน่วยงานต้นสังกัดแจ้งสถานพัฒนาเด็กปฐมวัยภายใต้การกำกับดูแลดำเนินการบันทึกข้อมูลสถานพัฒนาเด็กปฐมวัย ข้อมูลบุคลากร และข้อมูลเด็กปฐมวัยในระบบฐานข้อมูลสารสนเทศการพัฒนาเด็กปฐมวัยตามมาตรฐานชาติ ภาคเรียนที่ 1 ประจำปีการศึกษา 2568 ให้แล้วเสร็จภายในวันศุกร์ที่ 27 กุมภาพันธ์ 2569 นั้น

กรมส่งเสริมการปกครองท้องถิ่นได้รับแจ้งจากระทรวงพัฒนาสังคมและความมั่นคงของมนุษย์ 
โดยกรมกิจการเด็กและเยาวชนว่า ขอความร่วมมือให้สถานพัฒนาเด็กปฐมวัยดำเนินการบันทึกข้อมูลพื้นฐาน 
ข้อมูลบุคลากร ข้อมูลเด็กปฐมวัย และแบบบันทึกตัวชี้วัด (Self-Assessment Report : SAR) ในระบบฐานข้อมูลสารสนเทศการพัฒนาเด็กปฐมวัยตามมาตรฐานชาติ ภาคเรียนที่ 2 ปีการศึกษา ๒๕๖๘ ผ่านเว็บไซต์ https://ecdis.dcy.go.th โดยระบบจะเปิดให้บันทึกข้อมูลได้ตั้งแต่วันที่ 5 เมษายน – 31 พฤษภาคม 2569 ดังนั้น จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาระดับปฐมวัย (ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) ดำเนินการบันทึกข้อมูลดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา 
ขอแสดงความนับถือ
อธิบดีกรมส่งเสริมการปกครองท้องถิ่น
กองการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก  

โทร. ๐ ๒๒๔๑ ๙๐๐๐ ต่อ ๕๓06 
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวกุลิสรา จำปาหอม โทร. ๐9 ๖723 1135

